31998R2778
L 347/1
JURNALUL OFÍCIAL AL UNIUNII EUROPENE
REGULAMENTUL (CE, CECO, EURATOM) NR. 2778/98 AL CONSILIULUI
din 17 decembrie 1998
de modificare a Regulamentului nr. 422/67/CEE, nr. 5/67/Euratom de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție, precum și al președintelui, membrilor și grefierului Tribunalului de Primă Instanță
CONSILIUL UNIUNII EUROPENE,
având în vedere Tratatul de instituire a Comunității Europene și, în special, articolele 154, 168a și 188b alineatul (8) ale acestuia,
având în vedere Tratatul de instituire a Comunității Europene a Cărbunelui și Oțelului și, în special, articolele 29, 32d și 45b alineatul (8) ale acestuia,
având în vedere Tratatul de instituire a Comunității Europene a Energiei Atomice și, în special, articolele 123, 140a și 160b alineatul (8) ale acestuia,
având în vedere Regulamentul (CEE, Euratom, CECO) nr. 2290/77 al Consiliului din 18 octombrie 1977 de stabilire a regimului financiar al membrilor Curții de Conturi (1),
întrucât este de competența Consiliului să stabilească regimul financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție, precum și al președintelui, membrilor și grefierului Tribunalului de Primă Instanță și al președintelui și membrilor Curții de Conturi;
întrucât începând cu 1 ianuarie 1999 euro va fi moneda statelor membre (2); întrucât unitatea monetară va fi 1 euro; întrucât 1 euro va fi divizat în 100 cenți iar euro va fi, în cursul unei perioade de tranziție, divizat în mod egal în unități monetare naționale (3);
întrucât Regulamentul nr. 422/67/CEE, nr. 5/67/Euratom (4) și Regulamentul (CEE, Euratom, CECO) nr. 2290/77 (5) stabilesc salariul de bază al președintelui și membrilor Comisiei, al președintelui, judecătorilor, avocaților generali și grefierului Curții de Justiție, precum și al președintelui, membrilor și grefierului Tribunalului de Primă Instanță și al membrilor Curții de Conturi în raport cu salariul de bază al unui funcționar de grad A 1, ultima treaptă;
întrucât în temeiul Regulamentului (CE, Euratom, CECO) nr. 2458/98 al Consiliului din 12 noiembrie 1998 de modificare a Regulamentului (CEE, Euratom, CECO) nr. 259/68 de stabilire a Statutului funcționarilor Comunităților Europene și a Regimului aplicabil celorlalți agenți ai acestor Comunități (6), începând cu 1 ianuarie 1999 salariul de bază al unui funcționar de grad A 1 este exprimat în euro;
întrucât este necesar, prin urmare, să se modifice Regulamentul nr. 422/67/CEE, nr. 5/67/Euratom în ceea ce privește indemnizațiile de reprezentare și cele corespunzătoare funcției exprimate în franci belgieni, pentru a fi exprimate în euro începând cu 1 ianuarie 1999,
ADOPTĂ PREZENTUL REGULAMENT:
Articolul 1
În Regulamentul nr. 422/67/CEE, nr. 5/67/Euratom, expresia „franci belgieni” se înlocuiește cu termenul „euro” și valorile în franci belgieni cu echivalentul lor în unități euro la rata de schimb adoptată de Consiliu.
Se aplică normele privind rotunjirea sumelor, stabilite prin Regulamentul (CE) nr. 1103/97.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Acesta se aplică de la 1 ianuarie 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 decembrie 1998.